તો વળી કાઇલ જેમિસનને આરસીબીએ 15 કરોડ રૂપિયામાં ખરીદ્યા છે. તેમની બૅઝ પ્રાઇસ 75 લાખ રૂપિયા હતી. દરમિયાન ગ્લૅન મૅક્સવેલને 14.25 કરોડ રૂપિયામાં ખરીદવામાં આવ્યા છે. 

મૉરિસને ખરીદવા માટે ઉપયોગમાં લેવાયેલ રકમની બોલી આઈપીએલ ઇતિહાસની અત્યાર સુધીની સૌથી મોંઘી બોલી છે.

ક્રિસ મૉરિસે યુવરાજ સિંહનો પણ રૅકર્ડ તોડી નાખ્યો છે. 2018માં યુવરાજને 16 કરોડ રૂપિયામાં ખરીદવામાં આવ્યા હતા. હાલની હરાજી સુધી મૉરિસ આઈપીએલના ઇતિહાસમાં સૌથી મોંધા વિદેશી ખેલાડી બન્યા છે. જેમને આટલી ઊંચી રકમ સાથે ખરીદવામાં આવ્યા છે.

ક્રિસ મૉરિસ

દરમિયાન પ્રાપ્ત તાજા અહેવાલો અનુસાર ગુજરાતના ભાનવગરના ફાસ્ટ બૉલર ચેતન સાકરીયાને 1.2 કરોડમાં રાજસ્થાન રોયલ્સ દ્વારા ખરીદવામાં આવ્યા છે.  

અત્રે નોંધવું કે ચેતન અન-કૅપ ખેલાડી છે. તેમ છતાં તેમને રાજસ્થાને ઊંચી કિંમતે ખરીદ્યા છે. ઉપરાંત તેમના સિવાય ચેતેશ્વર પૂજારાને ચેન્નાઈ કિંગ્સે તથા રીપલ પટેલને દિલ્હી કૅપિટલ્સે 20 લાખમાં અને વડોદરાના લૂકમેન મેરીવાલાને પણ 20 લાખ રૂપિયામાં દિલ્હી કૅપિટલ્સે ખરીદ્યા છે.

ચેતેશ્વર પૂજારા

પૂજારાએ છ વર્ષો બાદ આઈપીએલમાં ફરી એન્ટ્રી લીધી છે.  ચેતેશ્વર પૂજારાને ચેન્નાઈની ટીમે 50 લાખ રૂપિયામાં ટીમમાં લીધા છે.  વળી રીપલ પટેલ બૅટ્સમૅન છે અને તેઓ ખેડાના છે.

દરમિયાન સચીન તેડુંલકરના પુત્ર અર્જુન તેંડુલકરને મુંબઈ ઇન્ડિયન્સે 20 લાખમાં ટીમમાં ખરીદ્યા છે. 20 લાખ રૂપિયા તેમની બૅઝ પ્રાઇસ હતી.

ગ્લેન મૅક્સવેલને રોયલ ચેલેન્જર્સ બેંગ્લૂરુ દ્વારા 14.25 કરોડ રૂપિયામાં ખરીદવામાં આવ્યા છે. પછી ઝાય રિચર્ડસન 14 કરોડ રૂપિામાં પંજાબ કિંગ્સમાં ખરીદવામાં આવ્યા છે.

ગ્લેન મૅક્સવેલ

મૉરિસની બૅઝ પ્રાઇસ 75 લાખ હતી જ્યારે મૅક્સવેલની બૅઝ પ્રાઇસ 2 કરોડ રૂપિયા રાખવામાં આવી હતી. 

હરાજીમાં શરૂઆત કરુણ નાયરની બોલી સાથે થઈ તેમની બૅઝ પ્રાઇસ 50 લાખ રૂપિયા હતી પણ તેમને કોઈ ટીમે ખરીદ્યા નહીં. વળી દરમિયાન સ્ટીવ સ્મિથને દિલ્હી કૅપિટલે 2.2 કરોડ રૂપિયામાં ખરીદ્યા છે. જોકે ઍરોન ફિન્ચને પણ કોઈ ખરીદદાર નથી મળ્યું.

મૅક્સવેલને ખરીદવા માટે ચેન્નાઈ સુપરકિંગ્સ, કોલકાતા નાઇટ રાઇડર્સ, રોયલ ચેલેન્જર્સ બેંગ્લૂરુએ રસ દાખવ્યો હતો. પણ આરસીબીએ 14.25 કરોડ રૂપિયામાં બાજી મારી હતી. શિવમ દુબેને રાજસ્થાન રોયલ્સે 4.4 કરોડમાં ખરીદ્યા છે. ઑલ રાઉન્ડર મોઇન અલીને ચેન્નાઈ કિંગ્સે 7 કરોડ રૂપિયામાં ખરીદ્યા છે. 

અત્રે નોંધવું કે આઈપીએલની 8 ફ્રૅન્ચાઈઝી માટે 61... \n\nમને ઉપરના લેખ માટે સારું શીર્ષક આપો.
#IPLAuction2021 : ગુજરાતના ચેતન સાકરીયા 1.2 કરોડમાં ખરીદાયા, ક્રિસ મૉરિસ સૌથી મોંઘા ખેલાડી